open-index/open-wikipedia-markdown huggingface dataset:
Hugo Turhapuro

**Hugo Turhapuro** on näyttelijä Olavi Ahosen esittämä hahmo Uuno Turhapuro elokuvissa. Hän on Uuno Turhapuron isä ja ammatiltaan maanviljelijä. Häntä kutsutaan "maanviljelysekspertiksi".

Hugo omistaa pienen punaisen mökin ja palan perunamaata maaseudulla Hämeessä, Heinolan maalaiskunnassa jossa on asunut jo kauan ennen Uunon syntymää. Hugo harrastaa pontikan keittämistä ja erilaisten hyödyllisten keksintöjen valmistamista. Hän on tehnyt herätyskellon, joka kaataa vettä nukkuvan päälle, kun aurinko nousee. Lisäksi hän on rakentanut kahvinkeittoautomaatin, joka keittää kahvin, kun keinuu kiikkutuolissa.

Hugo Turhapuro aloitti ennen poikansa Uuno Turhapuron syntymää rakentamaan tälle valtavan suurta kartanoa. Kun kartanon rakennukset olivat vasta aluillaan, hän etsi kahden kaverinsa kanssa johtaja Uuno Turhapurolle äitiä. Löytyi kaksi sopivaa ehdokasta, Helsingistä kotoisin oleva Tyyne ja kaupunkielämään kyllästynyt Gunhild Donnerstotter. Hugo oli molempien ehdokkaiden kanssa koeaviossa viikon ajan, jonka jälkeen naiset häipyivät. Vajaan vuoden kuluttua hänen talonsa rappusille oli jätetty poikavauva ja lappu, jossa ilmoitettiin lapsen olevan Uuno. Kun Uuno oli 17-vuotias, hän alkoi kysellä Hugolta äidistään. Hugo kertoi Uunolle, ettei tiedä kumpi naisista on äiti. Gunhild palasi maalle ja paljasti olevansa Uunon äiti. 

Hugolla on ollut myös liikeasioita vuorineuvos Tuuran kanssa, ennen kuin Uuno meni naimisiin tämän tyttären kanssa. Hän oli Tuuran kesämökillä variksenpelättimenä. 

Elokuvassa *Uuno Turhapuro muuttaa maalle* vuoristoneuvos Tuura ostaa kartanon tietämättä, että se sijaitsee Uunon kotiseudulta ja sai samalla naapurikseen Uunon isän Hugon.

Uunon ollessa presidentti elokuvassa *Uuno Turhapuro – Suomen tasavallan herra presidentti*, tuli Hugosta pienen kömmähdyksen ansiosta ministeri Uunon nimittämään hallitukseen. 

Hugo on Gunhildin jälkeen seurustellut osuuskaupan leskirouvan, kauppias Rentukan ja postineidin kanssa. Nämä naiset ovat myös saaneet jälkikasvua enemmän tai vähemmän hänen kanssaan. Muita hänen poikiaan ovat Tarmo, George ja Peni ja muutama muu. 

Hugo on tiettävästi kuollut 1990-luvun lopulla tai 2000-luvun alussa. Elokuvassa *This is my life* Uuno mainitsee kysyttäessä, että hänen vanhempansa eivät enää elä. 

## Hahmon filmografia
* Häpy Endkö? Eli kuinka Uuno Turhapuro sai niin kauniin ja rikkaan vaimon (1977)
* Uuno Turhapuro muuttaa maalle (1986)
* Uunon huikeat poikamiesvuodet maaseudulla (1990)
* Uuno Turhapuro – Suomen tasavallan herra presidentti (1992)
Polyuretaanisolumuovi

**Polyuretaanisolumuovin** valmistus perustuu isosyanaatin ja polyhydrisen yhdisteen reaktioon kuten muidenkin polyuretaanien tapauksissa. Solumuovin aikaansaamiseksi polymerointiprosessiin yhdistetään jokin kaasua kehittävä prosessi. Yleinen tapa on lisätä reaktioseokseen vettä, joka reagoi isosyanaatin kanssa vapauttaen hiilidioksidia. Vapautuva hiilidioksidi paisuttaa polymeerin ja tekee siitä huokoisen. 

## Jaottelu
Polyuretaanisolumuovit jaetaan pehmeisiin, puolikoviin ja koviin solumuoveihin. Pehmeissä solumuoveissa solut ovat avoimia, ja niiden lämmönkestävyys on melko huono. Niitä käytetään huonekaluissa, vuodevaatteissa sekä kulkuvälineiden sisustuksessa. Puolikovia solumuoveja käytetään tukevina pehmitteinä mm. autoissa. Kovissa solumuoveissa solut ovat suljettuja, ja niiden käyttölämpötila on varsin laaja: -200 °C:sta +110 °C:een. Kovien solumuovien valmistuksessa käytetään di-isosyanaattia, polyeetteriä, vettä ja katalyyttiä. Kovuus johtuu siitä, että rakenne on runsaasti silloittunut. Silloittuminen puolestaan on sitä suurempaa mitä enemmän hydroksyyliryhmiä polyeetteri sisältää. Polyuretaanimuovien lämmönjohtavuus on välillä 0,02–0,03 W/(m*K).

Polyuretaanisolumuovit voidaan jakaa myös teknisen suoritustavan mukaan yksi- ja kaksiasteiseen menetelmiin. Yksiasteisessa menetelmässä kaikki valmistusaineet sekoitetaan samalla kerralla. Kaksiasteisessa menetelmässä valmistetaan ensin esipolymeeri, jonka annetaan sitten reagoida veden, katalyyttien ja muiden lisäaineiden kanssa.
Eastbourne

**Eastbourne** on noin  asukkaan kaupunki ja  asukkaan kaupunkipiiri East Sussexin kreivikunnassa Kaakkois-Englannissa, Englannin kanaalin rannikolla. Kaupunkipiirin alueella ei ole yhtään kuntaa (*unparished area*).

Eastbourne kasvoi liki tyhjästä merkittäväksi rantalomakohteeksi 1800-luvun kuluessa, mutta ulkomaanmatkailun yleistyessä kaupunki on pikkuhiljaa näivettynyt. Rantakadun varsi on täynnä pieniä hotelleja ja matkustajakoteja. Nykyisin kaupunki mielletään helposti eläkeläisten asuttamaksi uneliaaksi paikaksi, ja yli 60-vuotiaiden osuus väestöstä onkin epätavallisen suuri. Kielimatkalaisia näkee kesäisin varsin paljon Eastbournen kaduilla. Junamatka Lontoosta Eastbourneen kestää noin puolitoista tuntia.

Eastbournen lähellä on liitukivestä muodostunut niemi, Beachy Head, joka on suosittu matkailunähtävyys.

## Lähteet

## Aiheesta muualla
Hupeli

**Hupeli** on Heikki Turusen vuonna 1978 ilmestynyt romaani. Se on ensimmäinen osa kirjasarjaksi muodostuneesta tarinasta jossa kuvataan rintamamiestilan vaiheita lapsesta mieheksi varttuvan **Heino Oinosen** silmin. Muut Turusen romaanit joissa tarinaa jatkettiin olivat *Kolmen hevosen mies* (1981), *Punahongan hehku* (1982), *Mustarinnan lapset* (1985), *Maan veri* (1987). Myöhemmissäkin Turusen teoksissa Heino Oinonen esiintyy hahmona.

## Juonen pääkohtia yllä mainituista kirjoista

Viljo Oinonen on haavoittunut pahasti ja makaa sotasairaalassa. Hänen vaimonsa Kyllikki vierailee hänen luonaan ja järkyttyy miehensä tilasta. He ovat olleet naimisissa jo ennen sotia. Esikoinen oli vähällä syntyä äpäränä ja Viljo epäilee edelleen tämän olevan toisen miehen aikaansaannoksia. Hän epäilee etenkin veljeään jonka kanssa Kyllikki oli myös seurustellut. Viljo selviää sairaalasta unelmoimalla omasta maatilasta, jollaisia valtio on luvannut rintamamiehille. Kyllikki haluaisi kaupunkiin mielestään kevyempiin töihin. Viljo kuitenkin saa taivuteltua vaimonsa suostumaan maan anomiseen. Heille osoitetaan Hupeli-niminen tila kylmästä raivaamattomasta korvesta.

Uudisraivaajan arki on karua, peltoja raivataan lihasvoimin, Kyllikki saa jopa keskenmenon. Päähenkilö, Heino, on syntynyt vuonna 1945 heidän entisessä asuinpaikassaan Pösön mökillä. Viljo rakentaa perheelleen talon. Se on tyyppipiirustuksien mukainen mallitalo. Heillä on asuntoviljelystila, jonka kanssa on enemmän työtä kuin he oikeasti jaksaisivat. Ajat muuttuvat, kehitys maailmalla kulkee nopeammin kuin osattiin arvata. Tilalla vain jatkuu arki riitoineen ja puutteineen. Viljo on sairaalloisen mustasukkainen. Lapset käyvät koulua ja vanhemmat lapset kokeilevat jo töitäkin. 

Viljo ja Kyllikki väsyvät ja heidän elämänsä jää kiertämään samoja puuduttavia uria. Heino on taiteellinen ja pyrkii Ateneumiin jonne ei kuitenkaan pääse. Hän päätyy kaupunkiin sanomalehtimieheksi. Hän käy läpi monia kriisejä ja tuntee ajelehtivansa. Hän tuntee mielenterveytensä järkkyvän. Maaseutu-Suomi kituu ja lopulta maaltapako tyhjentää kylät ja tilat. Myöhemmissä kirjoissa Heino asuu kaupungissa mutta tuntee itsensä edelleen juurettomaksi näissä vieraissa maisemissa.
Pablo (jalkapalloilija)

**Pablo Ibáñez Tébar** (s. 3. elokuuta 1981 Madrigueras, Albaceten maakunta, Espanja), lyhyemmin **Pablo**, on espanjalainen jalkapalloilija, pelipaikaltaan puolustaja, joka edustaa Englannin mestaruussarjan Birminghamia. Hän on pelannut urallaan myös West Bromwichissa, Atlético Madridissa ja Albacetessa.

Pablo siirtyi kasvattajaseurastaan Albacetesta  kesällä 2004 Atléticoon valmentajansa César Ferrandon mukana. Yhdessä kolumbialaisen Luis Perean kanssa hän muodosti madridilaisjoukkueen aloituskokoonpanon toppariparin. Pablon ongelmat Madridissa alkoivat kesällä 2006 hänen neuvoteltuaan salaa mahdollisesta siirrosta Atléticon paikalliskilpailijan Real Madridin leiriin. Vaikka siirto lopulta kariutui, tiedot neuvotteluista olivat vuotaneet tiedotusvälineille ja Pablo joutui pyytämään toimintaansa julkisesti anteeksi Atléticon kannattajilta. Real-episodin jälkeen Pablo joutui aika ajoin kannattajien mielenilmausten kohteeksi. Kahden viimeisen Atlético-vuotensa aikana Pablo ei kuulunut valmentajien luottopelaajiin ja spekulaatiot lehdistössä Pablon siirrosta muualle yleistyivät. Viimein kesäkuussa 2010 West Bromwich ilmoitti tehneensä kolmivuotisen sopimuksen keskuspuolustajan kanssa, joka matkasi Englantiin ilmaisella siirrolla. Pablo siirtyi nykyiseen seuraansa kauden 2011–2012 alussa.

Espanjan maajoukkueessa Pablo teki ensiesiintymisensä 17. marraskuuta 2004 Englantia vastaan, ja on pelannut yhteensä 18 maaottelua. Hän oli mukana myös vuoden 2006 maailmanmestaruuskilpailuissa.

## Lähteet

## Aiheesta muualla
* Pablon profiili 2006 MM-kilpailuiden sivustolla
Gorillas

**Gorillas** on tietokonepeli, jota levitettiin Microsoftin 90-luvun käyttöjärjestelmien MS-DOS 5, Windows 3.1, Windows 95, Windows 98 sekä Windows NT 4.0 mukana. *Gorillas* on tehty Qbasic-ohjelmointikielellä ja se laitettiin Qbasicin mukaan parin muun ohjelman kanssa eräänlaisena näytteenä siitä, mitä ohjelmointikielellä voi tehdä (muut vastaavat näyteohjelmat olivat matopeli *[[Nibbles]]*, rahoituslaskuri *[[Money]]* ja basic-kielen apuohjelma *Remline*).

## Pelin kulku
*Gorillas* muistuttaa suosittua *[[Scorched Earth]]* -tykkisotapeliä (osin samaan peli-ideaan perustuva peli on myös *[[Worms (pelisarja)|Worms]]*). Pelissä sotakoneet on korvattu gorilloilla, jotka seisovat kerrostalojen katoilla, ja heittelevät toisiaan räjähtävillä banaaneilla. Pelaaja antaa vuorollaan näppäimistöltä numeerisesti heittokulman ja heiton nopeuden gorillalleen. Gorillojen välissä oleva kerrostalojen rivi luodaan satunnaisesti. Joskus joku talo voi olla niin korkea, että siihen on tehtävä reikä heittämällä siihen banaaneja, jotta avautuisi mahdollisuus osua vastapelaajan gorillaan. 

Pelissä on mukana myös tuuli, jolle annetaan satunnainen arvo väliltä 100 itään ja 100 länteen. Tuuli hankaloittaa oikean heittokulman ja -nopeuden arviointia, mutta antaa toisaalta mahdollisuuden tehdä heittoratoja, jotka kiertävät rakennukset tavalla, joka olisi mahdotonta tuulettomissa olosuhteissa pelkän parabolisen heittoradan puitteissa. Tuulen voi nähdä ruudun alareunassa olevasta punaisesta nuolesta, jonka pituus vaihtelee tuulen voimakkuuden mukaan. Pelissä on myös mahdollista asettaa arvo painovoimalle, joka vaikuttaa siihen, miten nopeasti banaanit nousevat ja putoavat. Arvon voi antaa myös negatiivisena, jolloin banaanit "putoavat" ylöspäin. Gorilloiden välissä, peliruudun ylälaidassa oleva hymynaamainen aurinko rypistää otsaansa, jos banaani osuu siihen. Pelin äänet ja grafiikka ovat minimalistisia jopa vuoden 1991 standardeille johtuen jo Qbasic-ohjelmointikielen rajoittuneisuudesta.

Pelin voi käynnistää edellä luetuissa käyttöjärjestelmissä menemällä DOS:iin tai komentoikkunaan ja kirjoittamalla:
`qbasic.exe /run gorilla.bas`

## Pelin uusi tuleminen?
*Gorillas* on *Nibblesin* tavoin kokenut jonkinlaista uutta tulemista 2000-luvun alussa kännyköiden pelien muodossa. *Nibbles* on kuitenkin ollut kännyköissä matopelinä huomattavasti *gorillaa* useammin. Ei ole myöskään varmaa, missä määrin kännyköiden pelit pohjautuvat juuri näihin Qbasic -peleihin. Edellä mainitun Wormsin lisäksi pari muuta myöhempää peliä on käyttänyt samantyyppistä peli-ideaa kuin Gorilla. Näihin kuuluvat esimerkiksi *[[Base Conflict]]* sekä *[[Tanks]]*.

## Aiheesta muualla
* Itse pelitiedosto zippinä (vaatii Qbasicin)
* Jorillas pelin avoimeen lähdekoodiin perustuva variantti
* Gorilla 2: The Return epävirallinen jatko-osa
Emil Hácha

**Emil Hácha** (12. heinäkuuta 1872 – 26. kesäkuuta 1945) oli tšekkiläinen lakimies, Tšekkoslovakian kolmas presidentti vuodesta 1938 ja Böömin ja Määrin protektoraatin valtiopresidentti.

## Elämäkerta
Hácha syntyi Trhové Svinyssa ja kävi koulua České Budějovicessa ja opiskeli lakia Prahassa. Hän työskenteli Böömin kuningaskunnan maakomiteassa päätettyään opintonsa 1896. Pian ensimmäisen maailmansodan puhjettua häntä tuli Cisleithanian korkeimman hallinto-oikeuden tuomari Wieniin.

Versailles’n rauhan jälkeen Hácha nimitettiin Tšekkoslovakian korkeimpaan hallinto-oikeuteen ja sen presidentiksi 1925. Häntä pidettiin englantilaisen tapaoikeuden ja kansainvälisen oikeuden asiantuntijana. Hän käänsi myös englantilaista kirjallisuutta tšekiksi.

Münchenin sopimuksen jälkeen ja presidentti Edvard Benešin jätettyä virkansa Hácha valittiin presidentiksi 30. marraskuuta 1938, koska ei ollut osallistunut maan jakaneisiin hallituksiin, ja katolisuutensa ja konservatiivisuutensa vuoksi. Yöllisessä tapaamisessa Adolf Hitlerin ja Hermann Göringin kanssa Berliinissä 14. ja 15. maaliskuuta 1939 välisenä yönä Hácha pakotettiin allekirjoittamaan sopimus, jossa Böömi ja Määri liitettiin Saksaan Hitlerin uhattua pommittaa maata. Parlamentti ei osallistunut Háchan päätökseen.

Tšekkoslovakian jäänteiden miehityksen jälkeen 16. maaliskuuta Hácha nimitettiin Böömin ja Määrin protektoraatin nukkehallitsijaksi, ja hän vannoi uskollisuuden valan Hitlerille ja valtakunnanprotektori Konstantin von Neurathille. Hácha protestoi saksalaispolitiikkaa ja maan saksalaistamista, mutta hänen mielipiteillään ei ollut painoarvoa. Hän teki myös salaista yhteistyötä Benešin maanpakolaishallituksen kanssa.

Tilanne muuttui, kun valtakunnanprotektoriksi nimitettiin Reinhard Heydrich liian helläkätisen von Neurathin sijaan. Tämän jälkeen monet Háchan kollegoista vietiin keskitysleireille tai teloitettiin, muun muassa pääministeri Alois Eliáš.

Monien historioitsijoiden mukaan Hácha ei ollut vastuussa maan tapahtumista ikänsä ja huonon terveydentilansa vuoksi. Kun liittoutuneet valtasivat Prahan 13. toukokuuta 1945, Hácha vangittiin ja siirrettiin vankisairaalaan, jossa hän kuoli 26. kesäkuuta. Hänet haudattiin merkitsemättömään hautaan Vinohradyn hautausmaalle Prahaan.

## Lähteet

## Aiheesta muualla
Kölninvesi

**Kölninvesi** eli **Eau de Cologne**, yleisnimenä **eau de cologne**, on perinteikäs ja etenkin miehille markkinoitu hajuvesi.

Alkuperäisen kölninveden kehitti vuonna 1709 Kölnissä asuva italialainen Giovanni Maria Farina. Hän nimesi hajuveden asuinkaupunkinsa () mukaan ja alkoi myydä sitä luksustavarakaupassaan.

Alkuperäistä kölninvettä suositumpaa on nykyään kölniläisen Wilhelm Mühlensin vuonna 1792 luoma jäljitelmä Eau de Cologne 4711. Merkin on omistanut vuodesta 2006 lähtien saksalainen Mäurer+Wirtz.

Alkuperäisen kölninveden tarkka kaava on säilynyt vuosisatojen ajan samana ja on vain harvojen, kuten Farinan suvun jäsenten tiedossa. Kölninvedessä on useita pääainesosia, kuten bergamottia, rosmariinia ja laventelia. Kölninvedestä 85 prosenttia on etanolia.

Eau de cologne (pienillä alkukirjaimilla) on myös yleisnimi, joka tarkoittaa mitä tahansa hajuvettä, jossa tuoksutiivisteen osuus on noin 2–5 prosenttia.

Kölninvesi on joskus ollut suosittu korvikealkoholi, joka sai käyttäjien keskuudessa lempinimen *kolina*.

## Lähteet

* 

### Viitteet

## Aiheesta muualla

* 
*
Böömin ja Määrin protektoraatti

**Böömin ja Määrin protektoraatti** (, ) oli Saksan etninen protektoraatti, joka perustettiin 15. maaliskuuta 1939, kun Saksa valtasi Tšekkoslovakian Tšekin-puoleisen osan, entiset Itävallan keisarikunnan Böömin ja Määrin provinssit. Sudeettialueet eli rajaseudut, joissa enemmistö väestöstä oli etnisesti saksalaista, oli jo sitä ennen liitetty suoraan Saksaan. Böömin ja Määrin protektoraatin pinta-ala oli 48&nbsp;925 neliökilometriä (vuonna 1940) ja vuoden 1939 väkiluku oli 7&nbsp;380&nbsp;000. Protektoraatti lakkasi olemasta toukokuussa 1945 Saksan antautuessa toisen maailmansodan lopussa.

## Historia
Böömi ja Määri julistettiin Saksan protektoraateiksi ja niille asetettiin valtakunnanprotektoriksi () vapaaherra Konstantin von Neurath. Viimeinen Tšekkoslovakian presidentti Emil Hácha säilytti nimellisesti asemansa valtion presidenttinä, mutta saksalaiset ottivat haltuunsa ministeriöitä vastanneet osastot ja pieniä kontrollitoimistoja perustettiin paikallisesti. Gestapo otti hoitoonsa poliisitoimen. Juutalaiset erotettiin viroistaan ja puolueet kiellettiin.

Väestö ja teollisuus asetettiin Saksan sotaponnistelujen käyttöön ja kulutustavaroille asetettiin tiukka säännöstely.

28. lokakuuta 1939, Tšekkoslovakian itsenäisyyspäivänä, seurasi mielenosoituksia ja 15. marraskuuta niissä loukkaantuneen opiskelijan Jan Opletaln kuolema laukaisi opiskelijalevottomuuksia. Tämän jälkeen pidätettiin 1&nbsp;800 opiskelijaa ja opettajaa sekä lukuisia poliitikkoja, kaikki yliopistot suljettiin, opiskelijajohtajat teloitettiin ja satoja lähetettiin keskitysleireille.

Talvella 1941 komento koveni, kun Reinhard Heydrich nimitettiin valtakunnanprotektoriksi. Hänen johdollaan hallitus uudistettiin, pääministeri Alois Eliáš teloitettiin ja kaikki tšekkien kulttuurijärjestöt lakkautettiin ja juutalaisten siirto keskitysleireille järjestettiin. Heydrich salamurhattiin partisaani-iskussa 4. kesäkuuta 1942, minkä jälkeen protektoriksi tuli kenraalieversti Kurt Daluege, joka määräsi kostoksi Lidicen ja Ležákyn kylien tuhoamisen. Vuonna 1943 sotaponnisteluja kiihdytettiin ja 30&nbsp;000 työläistä siirrettiin työhön Saksaan ministeri Karl Hermann Frankin johdolla. Kaikki sotateollisuuteen liittymätön teollisuus kiellettiin.

## Valtakunnanprotektorit
* Konstantin von Neurath (1939–1943)
* Reinhard Heydrich (1941–1942)
* Kurt Daluege (1942–1943)
* Wilhelm Frick (1943–1945)

## Katso myös
* Kansainvälinen ylioppilaidenpäivä

## Lähteet

## Aiheesta muualla
Jacobstads Wapen

**Jacobstads Wapen** () on kaksimastoinen kaljaasi, Pietarsaaressa vuosina 1988-1994 rakennettu kopio 1700-luvulla rakennetusta samannimisestä kaljaasista. Se on rakennettu ruotsalaisen sotalaiva-arkkitehdin Fredrik Henrik af Chapmanin vuodelta 1755 peräisin olevien piirustusten mukaan.

*Jacobstads Wapen* rakennettiin Pietarsaaren Vanhassa Satamassa talkootyönä ja perinteisiä käsityömenetelmiä käyttäen. Aluksessa on kuitenkin myös modernit koneet ja turvallisuusjärjestelmät. Alus on rekisteröity matkustaja-alukseksi erikoiskäyttöä varten. 1700-luvulla Chapmanin piirustusten mukaan rakennettiin noin 30 alusta. Alkuperäinen alus myytiin Amsterdamissa.

*Jacobstads Wapen* on ollut Pietarsaaren kaupungin uusi symboli, ja sen valmistuminen oli kaupungissa merkittävä tapahtuma, mutta se on kokenut myös taloudellisia vaikeuksia. Alus otti osaa Pietarin kaupungin 300-vuotisjuhliin vuonna 2003. Vuonna 2005 havaittiin, että osa aluksen puurakenteista on rapistunut, ja alus odottaa korjausta.

## Tekniset tiedot
* Pituus: 25 m
* Pituus (kokonaisuudessaan): 40 m
* Keulapuomin pituus: 15 m
* Leveys: 7,6 m
* Syväys: 2,5 m
* Purjeet: kahdeksan, yhteispinta-ala 540 m²
* Isomaston korkeus: 32 m vesirajasta
* Koneet: 700 hp Volvo Penta
* Painolasti: 35 metristä tonnia
* Nopeus: 0-10 solmua (yleensä n. 7 solmua)
* Matkustajamäärä: 50

## Lähteet

## Aiheesta muualla
* Christer Sandén: Jacobstads Wapen
Japaninpaperi

**Japaninpaperi** eli **washi** (), tai **wagami**, on tietynlainen käsin tehty paperi, jota valmistetaan Japanissa. Tyypillisesti washi valmistetaan gambi-puun (*[[Wikstroemia]]* spp.) kuoren, mitsumata-pensaan (*[[Edgeworthia chrysantha]]*) tai paperimulperipuun kuiduista, mutta myös bambua, hamppua, riisiä ja vehnää käytetään. Washi on tyypillisesti kestävämpää kuin tavallinen paperi.

Washilla on useita perinteisiä käyttötarkoituksia, kuten origami (paperintaittelu), shodō (kalligrafia) ja ukiyo-e. Sitä on käytetty myös jokapäiväisissä esineissä kuten vaatteissa, leluissa, šinto-pappien asuissa ja Buddha-patsaissa. Talviolympialaisissa 1998 voittajille annetut seppeleet oli valmistettu washista. 

## Historia
Paperi keksittiin Kiinassa Han-dynastian aikaan. Japanilaisille se esiteltiin ensimmäisen kerran 250-luvun aikoihin, jolloin sitä ryhdyttiin tuomaan maahan. Japanilainen paperinvalmistus pääsi aluilleen vasta 500-luvulla. Taitoa harjoitettiin pienimuotoisesti vuoteen 610 asti, jolloin korealainen munkki Doncho saapui Korean kuninkaan käskystä Japaniin. Musteen ja paperin hyvin tunteva oppinut sysäsi japanilaisen paperinvalmistustaitoa eteenpäin, ja pian se yleistyi maanlaajuisesti.

Kiinalaiseen tyyliin valmistettu paperi oli kuitenkin japanilaisten mieltymyksiin liian haurasta, ja kysyntä kestävämmälle, pidempään säilyvälle paperityypille syntyi. Kasvien kuiduista valmistettu paperi, washi, kattoi nämä vaatimukset, ja kohosi käytetyimmäksi paperilaaduksi. Vahvakuituiset kasvit olivat Japanissa hyvin yleisiä, joten washin valmistus oli edullisempaa kuin kiinalaisen paperin, mikä edelleen lisäsi washin suosiota.

Washin valmistamisen perinteiset menetelmät lisättiin vuonna 2025 Unescon aineettoman kulttuuriperinnön luetteloon.

## Washin tyypit
Tarpeeksi jalostamalla lähes mikä tahansa heinäkasvi tai puu voidaan muuttaa washiksi. Valmistusaineen mukaan kolme yleisintä washi-tyyppiä ovat:
* **Ganpi-shi** (雁皮紙) – Muinaisina aikoina myös hishi (斐紙). Valmistetaan ganbi-puun kuoresta. Ganbishilla on pehmeä, kiiltävä pinta, ja sitä suositaan kirjoissa ja käsitöissä.
* **Kouzo-gami (tai Kouzo-shi)** (楮紙) – Kouzo-gami valmistetaan silkkiäispuusta ja on kaikkein yleisimmin käytetty washi–tyyppi. Sen kestävyys on lähempänä kangasta kuin tavallista paperia, eikä heikkene juurikaan käsittelyssä vedenkestävyyden saavuttamiseksi.
* **Mitsumata-gami (tai Mitsumata-shi)** (三椏紙) – Mitsumata-gami on norsunluunvärinen ja hienopintainen. Sitä käytetään sekä shodouhon että painamiseen. Edo-kauden paperirahat painettiin mitsumatagamille.

## Valmistajat
* Awa washi (Tokushima)
* Ecchu washi (Toyama)
* Echizen washi (Fukui)
* Gundo-gami (Tokio)
* Inshū washi (Tottori)
* Ise Washi (Mie)
* Kurotani washi  (Kioto)
* Mino washi (Gifu)
* Najio washi (Hyōgo)
* Nishinouchi-shi (Ibaraki)
* Ogawa washi (Saitama)
* Ozu washi (Ehime)
* Sekishū washi (Shimane)
* Sugihara-gami (Hyōgo)
* Tosa washi (Kochi)
* Uchiyama-gami (Nagano)
* Yame washi (Fukuoka)

## Kirjallisuutta
#

## Lähteet

## Aiheesta muualla

* Washin historia  
* Japanese paper place  
* Living with washi
David Albelda

**David Albelda Aliqués** (s. 1. syyskuuta 1977 Alzira, Valencian maakunta, Espanja) on espanjalainen jalkapalloilija, pelipaikaltaan keskikenttäpelaaja.

Albelda aloitti ammattilaisuransa Valencian B-joukkueessa kaudella 1995–1996. Kaudet 1996–1997 ja 1998–1999 hän pelasi lainassa Villarrealissa. Sittemmin hän kuului Valencian edustusjoukkueen kokoonpanoon yhtäjaksoisesti vuodesta 1999 aina vuoteen 2013 ja oli aikanaan myös joukkueen kapteeni. Hänen suurimmat saavutuksensa seurajoukkuetasolla ovat Primera Divisiónin mestaruus vuosilta 2002 ja 2004 sekä Mestarien liigan toinen sija vuosilta 2000 ja 2001.

Espanjan maajoukkueessa Albelda teki ensiesiintymisensä 5. syyskuuta 2001 Liechtensteinia vastaan. Arvokilpailuissa hän on pelannut kaksi ottelua vuoden 2002 MM-kilpailuissa, kolme vuoden 2004 EM-kilpailuissa ja kaksi vuoden 2006 MM-kilpailuissa. Junioritasolla Albelda edusti maataan vuoden 1997 nuorten maailmanmestaruuskilpailuissa ja vuoden 2000 kesäolympialaisissa, joista jälkimmäisessä Espanjan joukkue voitti hopeaa.

## Lähteet

## Aiheesta muualla
* David Albeldan profiili 2006 MM-kilpailuiden sivustolla
AVG AntiVirus

**AVG AntiVirus** on tšekkiläisen tietoturvayhtiö AVG Technologiesin (entinen *Grisoft*) valmistama virus- ja haittaohjelmientorjuntaohjelmisto. Siitä on julkaistu myös maksuton, vain yksityiskäyttöön tarkoitettu ominaisuuksiltaan rajallisempi versio. Se on saatavilla Windows-, Linux-, macOS- ja FreeBSD-alustoille.

Heinäkuussa 2016 Avast! osti AVG:n 1,3 miljardilla dollarilla.

## Tuotteet
* AVG AntiVirus FREE – ilmainen virustorjuntaohjelma
* AVG AntiVirus – maksullinen virustorjuntaohjelma
* AVG Internet Security – maksullinen virustorjunta- ja palomuuriohjelma
* AVG PC TuneUp - tietokoneen huolto-ohjelmisto
* AVG AntiVirus for Mac – ilmainen virustorjuntaohjelma Macille
* AVG Cleaner for Mac – ilmainen haittaohjelmien puhdistustyökalu Macille
* AVG AntiVirus for Android – ilmainen virustorjuntaohjelma Androidille
* AVG Cleaner for Android – ilmainen haittaohjelmien puhdistustyökalu Androidille

### Ilmaisversion ominaisuuksia
* automaattiset päivitykset
* taustasuojaus
* ajastettu/manuaalinen tarkastus 
* sähköpostin tarkastus
Ilmaisversio julkaistaan englanninkielisenä.

## Menestyminen
Vuonna 2014 TomsGuiden testeissä AVG:n AntiVirus FREE valittiin parhaana Windows 8/8.1-alustojen ilmaisena virustorjuntaohjelmana.

## Lähteet

## Aiheesta muualla
* AVG:n virallinen sivusto 
* AVG AntiVirus FREE -virustorjuntaohjelman maksuton versio
Ken Itō

**Ken Itō** (, s. 1965) on japanilainen säveltäjä.

Ken Itō valmistui Tokion yliopistosta sekä fysiikan että yleiskulttuurin laitoksilta. Opiskelujen jälkeen hän työskenteli taiteellisena johtajana ooppera Monon produktiossa The Tale of Gengi (Y.T Matsudaira).

Ken Itō on toiminut kapellimestarina Yhdysvalloissa, Japanissa ja Tanskassa. Hänen töitään on esitetty ainakin Japanissa, Suomessa, Itävallassa, Yhdysvalloissa ja Englannissa. Ken Itōn tunnetuin sävellys on Cosmostrophe vuodelta 1993.

## Aiheesta muualla
* http://www.elision.org.au/composers/ito.html
Americana (kulttuuri)

**Americana** on ylimalkainen käsite, joka tarkoittaa sellaisia kulttuuri-ilmiöitä, joiden katsotaan olevan aidosti yhdysvaltalaisia, ja joiden usein ajatellaan symboloivan Yhdysvaltojen historiaa, kulttuuria ja erityislaatuisuutta.

Yhtä lailla baseball, Teräsmies kuin omenapiirakkakin voidaan nähdä esimerkkeinä americanasta. 

Populaarimusiikissa americanaa edustavat varsinkin folkmusiikki, perinteinen jazz ja blues sekä folk rock.

## Esimerkkejä
* Columbia, Yhdysvaltain henkilöitymä
* baseball
* Coca-Cola
* Diner-ravintola
* Levi’sin siniset farkut
* valkoiset piha-aidat
* omenapiirakka
* stetson

## Lähteet
HTML-editori

**HTML-editori** on ohjelma, jolla luodaan verkkosivuja. Editorilla joko kirjoitetaan HTML-koodia tai sitä käytetään tavallisen tekstieditorin tapaan ja lisätään tarvittavat muotoilut, jotka editori muuntaa HTML-koodiksi.

Vaikka verkkosivulle voi kirjoittaa HTML-kieltä millä tahansa tekstieditorilla, erikoistuneet HTML-editorit tarjoavat työskentelyä helpottavia työkaluja ja lisäominaisuuksia. HTML-editori voi tarjota WYSIWYG-tilan, jossa verkkosivua muokataan sellaisena kuin se näkyy selaimella.
HTML-editoreilla voi myös luoda verkkosisältöjä hyödyntäen läheisesti HTML-koodiin liittyviä teknologioita, kuten CSS, XML ja JavaScript tai ECMAScript.

HTML-editorit tuottavat staattisia HTML-sivuja, jotka tyypillisesti siirretään verkkopalvelimelle FTP:n ja WebDAV:n avulla.

Tämänkaltainen verkkosivujen julkaisu pitkälti on vanhentunut ja väistynyt WWW-sisällönhallintaohjelmiston kuten WordPress tieltä. Sisällönhallintaohjelmisto mahdollistaa sisällön lisäämisen verkkosivulle pelkästään uuden sisällön kirjoittamalla ja postaamalla sen.
Sisällönhallintaohjelmisto muotoilee tekstin ja voi näyttää siitä eri versioita tietokoneen selaimelle ja mobiililaitteelle.
Verkkosivun WYSIWYG-muotoilu, Web design jää pelkästään siihen, että verkkosivulle suunnitellaan layout, johon sisältö lisätään.

HTML-editoreita ovat mm. Adobe Dreamweaver, HTML-Kit, Nvu ja KompoZer.

## Katso myös
* WWW-sisällönhallinta

## Aiheesta muualla
*Starting with HTML + CSS - W3C tutorial
Parantaja

**Parantaja** on henkilö, joka tunnetaan varsinkin ihmisten fyysisten tai psyykkisten ongelmien parantamisesta. Nykyisin parantajiksi kutsutaan myös erilaisiin näennäistieteellisiin parannusmenetelmiin ja uskomuslääkintään erikoistuneita.

Parantajia on ollut lähes kaikilla muinaisilla kansoilla, ja niitä on edelleen monilla luonnonkansoilla. Tiukasti modernin lääketieteen käytännöillä parantavia ihmisiä ei yleensä kutsuta parantajiksi, vaan esimerkiksi lääkäreiksi. Historiallisesti ei kuitenkaan aina voida vetää selvää rajaa siihen, ketä voi kutsua parantajaksi ja ketä esimerkiksi lääkäriksi. Myös lääketiede on entisaikaan turvautunut osittain erilaisiin uskomuksiin. Vielä nykyisinkin varsinkin länsimaiden ulkopuolella monet lääkärit ja terveysalan ihmiset käyttävät lääketieteellisten keinojen lisäksi myös uskomuslääkintää, ja toisaalta jotkut parantajat ovat ottaneet käyttöön myös lääketieteen keinoja. Luonnonkansojen ja heimoyhteiskuntien ulkopuolella merkittävästi parantajuutta on nykyisin monessa Aasian maassa, joissa paikalliset uskomuslääkinnän keinot ovat usein tarjolla rinnakkain länsimaisen lääketieteen kanssa.

Parantajia on ollut erilaisia. Useat ovat kuitenkin olleet lähinnä *henkiparantajia*, jotka käsittävät monet mielen ja ruumiin ongelmat henkiolentojen tai taikuuden aiheuttamiksi. Henkiparantaminen on usein ollut sitä, että ihmiseen tunkeutunut vihamielinen henkiolento on pyritty poistamaan ihmisestä, tai ihmisestä karannut henkiolento, kuten sielu, on pyritty palauttamaan ihmiseen. 

## Joitakin parantajia
*Verenseisauttaja
*Manaaja
*Kuppari
Epsilon Lyrae

**Epsilon Lyrae** (ε Lyrae, ε Lyr) on tunnettu kaksinkertainen kaksoistähti Lyyran tähtikuviossa. Tähteä sanotaan monesti ε1ε2 tai ε1,2 Lyraeksi. Tähtien etäisyys maasta on 162 valovuotta.

## Lähteet

## Aiheesta muualla
*Kaler Epslyr
Varaukset

**Varaukset** eli **varat** eli **varaussanat** olivat suomalaisessa kansanperinteessä loitsuja, joilla suojeltiin etukäteen mahdollisilta vaikeuksilta ja uhilta. Varauksilla haettiin suojelusta erityisesti yliluonnollisia uhkia vastaan. Varauksia luettiin eli lausuttiin tai laulettiin usein lähtiessä, kuten lähtiessä aviopuolisoksi, sotaan tai metsästämään. 

Varoilla suojeltu ihminen (tai eläin tai esine) oli *varattu*. Erityisen paljon varoja tunteva oli *varaväkevä*. Kalevalaisessa runoudessa esimerkiksi Antero Vipunen on varaväkevä. Hänestä sanottiin:

; Huomiot

## Lähteet
*
East London

**East London** (afrikaansiksi Oos-Londen, xhosaksi Imonti) on kaupunki Etelä-Afrikassa Itä-Kapin provinssissa, Intian valtameren rannikolla. 

East London on Buffalo Cityn kunnan keskus. Kaupungissa oli noin 270&nbsp;000 asukasta vuoden 2011 väestönlaskennassa, kun koko Buffalo Cityn kunnan alueella asukkaita oli yli 810&nbsp;000 vuoden 2016 arvioissa.

## Maantiede
East London sijaitsee Etelä-Afrikassa Itä-Kapin provinssin kaakkoisosissa Intian valtameren rannikolla. Kaupunki on rakennettu Buffalojoen suulle.

### Ilmasto
East Londonissa on Köppenin ilmastoluokituksen mukaan lauhkea meri-ilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 18&nbsp;°C ja keskimääräinen sademäärä 820 millimetriä. Helmikuu on lämpimin kuukausi. Silloin vuorokauden keskilämpötila on noin 22&nbsp;°C. Viilein kuukausi on heinäkuu, jolloin keskilämpötila on noin 15&nbsp;°C. Sateisin kuukausi on maaliskuu, jolloin sataa keskimäärin noin 100 millimetriä. Kesäkuu puolestaan on kuivin kuukausi. Silloin keskimääräinen sadanta on 36 millimetriä.

## Historia
Brittiläiset kävivät alueella ensimmäisen kerran vuonna 1836, ja nimesivät alueen sataman Port Rexiksi. Sitä käytettiin varustustukikohtana seitsemännen xhosasodan aikana vuonna 1846, ja kaupunki sai alkunsa brittiläisestä Fort Glamorganin linnoituksesta, joka valmistui vuonna 1847. Samaan aikaan se tuli osaksi Kapmaata. 1850-luvun loppupuolella saksalaisia uudisasukkaita saapui runsaasti, ja East Londonista tuli kaupunki vuonna 1873 ja suurkaupunki vuonna 1914.

## Talous
Nykyisin autoteollisuus on East Londonin suurimpia työllistäjiä. Siellä sijaitsee Mercedes-Benzin vuonna 1954 perustama tehdas, jossa on valmistettu vuosien varrella pariakymmentä Mercedes-mallia.
Kaupungissa on laajaa kalateollisuutta, ja sen teollisuus on monipuolista.

### Liikenne
East Londonin lentoasema sijaitsee 10 kilometriä kaupungin keskustasta kaakkoon. Sieltä on päivittäisiä lentoja Kapkaupunkiin, Johannesburgin ja Durbaniin. Kaupungista on runsaasti linja-autolinjoja moniin lähialueen kaupunkeihin, ja siellä on taksipalveluita. East Londonissa sijaitsee rautateiden pääteasema, jonne juna kulkee kolme kertaa viikossa Johannesburgista Bloemfonteinin kautta.

## Lähteet
Luonnonsuojelualue

**Luonnonsuojelualue** on alue, jonka käyttöä on rajoitettu, koska tarkoitus on turvata luonnon monimuotoisuutta. Luonnonsuojelualue voi olla luonnonpuisto, puisto tai muu alue. Luonnonsuojelualueiden erityiset säännöt ja rajoitukset varmistavat tiettyjen eliölajien ja koko puiston säilymisen, kuten esimerkiksi tarkasti merkityt kulkureitit tai polut sekä usein myös pyöräilykielto alueella.

Luonnonsuojelualueiden rajoitukset vaihtelevat suuresti eri maissa. Esimerkiksi Afrikassa on riistansuojelualueita (game reserve), joissa myös metsästys on sallittua tietyin rajoituksin. Pohjoismaissa kansallispuistot ovat valtion maata, luonnonreservaatit voivat olla yksityismaallakin. Alueita luodaan paitsi luontoarvojen, myös virkistyskäytön turvaamiseksi. Englannissa kansallispuistot ovat hyvin laajoja, niihin voi sisältyä kokonaisia kyliä, ja kauneusarvot ja virkistys ovat niissä pääosassa.

Luonnonsuojelualueiden käyttörajoitukset voivat vaihdella. Rajoitukset mainitaan erikseen alueen rauhoituspäätöksessä. Joillakin luonnonsuojelualueilla esimerkiksi koiran ulkoiluttaminen kytkettynä on sallittua niillä poluilla ja alueilla, joilla liikkuminen on muutenkin sallittua. Toisaalta joillakin luonnonsuojelualueilla koiran ulkoiluttaminen kytkettynäkin on kiellettyä.

Suomen luonnonsuojelulaki (20.12. 1996/1096) määrittää Suomessa luonnonsuojelualueiksi luonnonpuistot, kansallispuistot ja muut luonnonsuojelualueet, joihin kuuluvat esimerkiksi soidensuojelualueet. Näistä luonnonpuistoissa on tiukimmat rajoitukset. Lisäksi Suomessa on nimetty 156 valtakunnallisesti arvokasta maisema-aluetta. Maisema-alue on kansallispuistoa lievempi suojelun muoto.

## Katso myös
* Suomen luonnonsuojelualueet
* luonnonmuistomerkki
* tiukasti suojeltu alue

## Lähteet

## Aiheesta muualla
* Ympäristökeskus
* Metsähallitus
* Luonnonsuojeluliitto
Kipinä (lehti)

**Kipinä** on Petroskoissa ilmestyvä lasten ja varhaisnuorten lehti, joka ilmestyy 12 kertaa vuodessa siten että suomeksi, vepsäksi, aunuksenkarjalaksi ja varsinaiskarjalan vienankarjalan murteella ilmestyy vuosittain neljä numeroa. Kuukausilehtenä Kipinä on ilmestynyt vuodesta 1986, ja kielten vuorottelu alkoi vuonna 2011.  Lehteä kustantaa Periodika-kustantamo.

Vuonna 2006, jolloin lehdellä on 20-vuotisjuhlavuosi, lehden levikki oli 1 000 kappaletta. Tavallisesti levikki on 700–800 kappaletta.

## Historia
Kipinän historia alkaa vuodesta 1932, jolloin se perustettiin Leningradissa Pioneeri-nimisenä. Maassa julkaistiin Lokakuun vallankumouksen jälkeisinä vuosina parhaimmillaan yli 20 suomenkielistä julkaisua.

Ensimmäinen päätoimittaja oli Yrjö Karppanen. Kipinää julkaistiin kaksi kertaa kuukaudessa kahden vuoden ajan.

Uudelleen Kipinä syntyi karjalaisen kirjailijan Jaakko Rugojevin aloitteesta vuonna 1986. Kipinän tavoite tuolloin oli julkaista karjalaisten ja suomalaisten kirjailijoiden lapsille suunnattuja teoksia. Päätoimittajana aloitti Viktor Husu.

Vuonna 1989 lehdellä oli 8 000 tilaajaa. Neuvostoliiton hajottua levikki romahti muun muassa Virossa ja Suomessa. 

Vuonna 1992 lehden kohtalo oli vaakalaudalla, kun koko toimitus irtisanoutui ammattiväen ja aineistopulan takia. Vuonna 1993 Viktor Paaso perusti lehden uudelleen, ja vuonna 1994 kustantaja vaihtui. Päätoimittajaksi tuli Jaakko Rugojevin tytär Nina Rugojeva. Vuosina 1997–2005 päätoimittajana oli Irina Kurilo, hänen jälkeensä Elina Byrkland,  Natalia Denisova (vuodesta 2010)  ja Oksana Tsurkina .

## Lähteet

* Karjalaisen artikkeli "Kipinässä leiskuvat ilo ja innostus" 4.10.2006
* Juha Drufva (7.8.2010) Kipinä on räiskynyt lähes 25 vuotta

## Aiheesta muualla
* Kipinän kotisivut
Rekuperaattori

**Rekuperaattori** on lämmönsiirrin, joka toimii vuoroittaisella periaatteella. Ensin lämmin kaasu täyttää kennoston tai rakenteen, jossa on paljon seinäpintaa. Lämpö siirtyy seiniin. Tämän jälkeen jäähtynyt kaasu poistuu ja tilalle tulee kaasu, joka halutaan lämmittää. Kylmään kaasuun lämpö siirtyy seinämistä. Rekuperaattorissa sekoittuvat aina jonkin verran poistuva ja tuleva kaasu. Rekuperaattoreita käytetään esimerkiksi lämpövoimakoneissa hyötysuhteen parantamiseen, metallurgisissa prosesseissa ja joissakin lämmöntalteenottolaitteissa LVI-tekniikassa. 

**Rekuperaattori kaasuvoimalaitoksessa** 

Kaasuvoimalaitoksen rekuperaattori on tyypiltään levy- tai putkilämmönsiirrin. Kaasuvoimalassa rekuperaattori joutuu kestämään korkeaa painetta sekä lämpötilaa (500–700&nbsp;°C). Rekuperaattoria käytetään hyötysuhteen nostamiseen. Polttokammiosta tulevien pakokaasujen lämpöä otetaan talteen rekuperaattorilla, ja lämpö käytetään ahtimesta tulevan ilman lämmittämiseen. Aina rekuperaattorin asentaminen ei kuitenkaan ole kannattavaa. Itse laite ja sen tarvitsemat putkistot voivat tulla kalliimmaksi kuin parantuneen hyötysuhteen avulla saatava säästö. Lisäksi rekuperaattori aiheuttaa prosessiin painehäviötä.  

Rekuperaattorin hyvyyttä kuvataan rekuperaatioasteella

\varepsilon=\frac{T2'-T2}{T4-T2} , missä T2' on lämpötila rekuperaattorin jälkeen, T2 on lämpötila ahtimen jälkeen ja T4 on lämpötila turbiinin jälkeen.
Luettelo kaksoistähdistä

**Luetteloon kaksoistähdistä** on koottu tietoja kaksoistähdistä, joita on huomattava osa kaikista tähdistä.

## Selvimmin erottuvat kaksoistähdet

## Kirkkaimmat kaksoistähdet

Moni tunnettu tähti on kaksoistähti, esim. Alfa Centauri,
Beta Cygni eli Albireo, Epsilon Lyrae, Mizar, Castor, Sirius ja Procyon.

Pohjoisella tähtitaivaalla:

*Gamma Andromedae
*Gamma Arietis
*Theta Aurigae
*Myy Bootis
*Epsilon Bootis Izar
*Zeta Cancri
*Alfa Canum Venaticorum
*Beta Cassiopeiae
*Eta Cassiopeiae
*Iota Cassiopeiae
*Delta Cephei
*Beta Cygni
*Gamma Delphini
*Nyy Draconis
*Alfa Geminorum Castor
*Alfa Herculis
*Zeta Herculis
*Rho Herculis
*Gamma Leonis ABDC
*Alfa Leonis
*Beta Lyrae
*Eta Ophiuchi
*Epsilon Lyrae Epsilon 1,2 Lyrae
*Zeta Lyrae
*Zeta Persei ABD
*Epsilon Persei
*Alfa Piscium
*Theta Serpentis
*Theta Tauri
*Alfa Ursae Minoris Pohjantähti
*Zeta Ursae Majoris Mizar
*Ksii Ursae Majoris
*Epsilon Pegasi Enif

Eteläisellä tähtitaivaalla:

*Alfa Librae
*Zeta Aquarii
*Alfa Capricorni
*Alfa Centauri
*Beta Centauri eli Hadar
*Gamma Centauri
*Alfa Circini
*Delta Corvi
*Alfa Crucis Acrux
*Gamma Crucis Mimosa
*Theta Eridani
*Epsilon Hydrae
*Gamma Leporis
*Gamma Lupi
*Epsilon Canis Majoris
*Beta Orionis eli Rigel
*Delta Orionis eli Mintaka AC
*Iota Orionis
*Zeta Orionis Alnitak
*Theta Orionis
*Beta Phoenicis
*Gamma Puppis
*Alfa Scorpii
*Beta Scorpii
*Nyy Scorpii
*Sigma Scorpii
*Beta Tucanae
*Gamma Velorum
*Delta Velorum
*Myy Velorum
*Alfa Virginis
*Gamma Virginis

## Pitkä luettelo

Kaikki koordinaatit ovat vuoden 2000 eepokin mukaan.
*1 gamma Ceti on nimeltään Alkaffaljidhina.
*2 nyy Ursae Majoris on nimeltään Alula Borealis.

## Kaksoistähtiä, joiden rata-alkiot tunnetaan hyvin

Kiertoajan mukaisessa järjestyksessä:

*Delta Equulei AB
*13 Ceti
*Khii Pegasi
*ADS 188
*Epsilon Hydrae AB
*Burnham 883
*Otto Struve 341
*Zeta Sagittarii
*Burnham 612
*9 Argus (Burnham 101)

*83 Aquarii
*Burnham 395
*Zeta Sagittae
*42 Comae
*85 Pegasi AB
*Beta Delphini AB
*Burnham 1185
*Burnham 524
*Struve 3121
*Zeta Herculis

*Burnham 1266
*Alfa Canis Minoris
*Burnham 1111
*Burnham 416
*Eta Coronae Borealis
*Myy1 Herculis BC
*Ksii Scorpii AB
*Struve 2173
*Burnham 581
*Krüger 60

*Tau Gygni
*Otto Struve 269
*Alfa Canis Majoris
*Burnham 513
*99 Herculis
*Gamma Andromedae BC
*Otto Struve 298
*Burnham 648
*Zeta Cancri AB
*Secchi 2

*Ksii Ursae Majoris
*Otto Struve 235
*8 Sextantis
*Otto Struve 234
*Alfa Centauri
*Otto Struve 400
*Burnham 552
*70 Ophiuchi
*Gamma Coronae Borealis
*Otto Struve 285
*55 Tauri (Otto Struve 79)
*Burnham 80
*Epsilon Equulei
*Struve 3062
*Psii Ursae Majoris (Otto Struve 208)
*Omega Leonis (Otto Struve 1356)

## Läheisiä kaksoistähtiä
*Alfa Centauri
*Sirius 
*61 Cygni
*Procyon 
*Kruger 60 
*Omikron 2 Eridani
*70 Ophiuchi

## Katso myös
*Luettelo spektroskooppisista kaksoistähdistä

## Lähteet

## Aiheesta muualla

### Pieniä listoja
*Stargazer
*MAPUG
*http://www.astromax.com/aaaa/aa02602.htm 

### Varsinaisia kaksoistähtiluetteloita
*Washington Double Star Catalog 
*Struve Catalog 
*8th Orbital Elements Catalog

### Yleisiä tähtiluetteloita
*Alcyone BSC
*SAO 
*BSC 
*Hipparcos
*HD
Lombard Street

**Lombard Street** on katu San Franciscon kaupungissa Yhdysvalloissa.

Lombard Street on itä–länsi-suunnassa kulkeva katu, jonka toinen pää on Presidiossa ja toinen pää Embarcaderolla. Katu kulkee Cow Hollow:n, Russian Hillin ja Telegraph Hillin alueiden läpi ja on noin kahdentoista korttelin matkalla osa U.S. Route 101 -tietä.

Lombard Street tunnetaan parhaiten kadun kiemuraisesta osasta, joka kulkee Russian Hillin kaupunginosassa Hyde Streetin ja Leavenworth Streetin välissä. Noin neljänsadan metrin katuosuus on turistinähtävyys, joka koostuu kahdeksasta peräkkäisestä neulansilmämutkasta. Kadun mutkaisen osan varrella on kukkaistutuksia.

Neulansilmämutkat keksi kiinteistönhaltija Carl Henry ja ne toteutettiin Lombard Streetille vuonna 1923. Katu sijaitsee osittain rinteessä, jonka nousukulma on 27%, joten 1920-luvun autojen oli miltei mahdotonta nousta katua suoraan ylös. Katu oli myös vaarallinen jalankulkijoille. Nykyään jalankulkijoille on kaitein varustetut portaat molemmin puolin katua.

Neulansilmämutkien kohdalla ajoneuvojen nopeusrajoitus on edelleen alle 10 km/h (5 mailia/h). Mutkien kohdalla Lombard Street on yksisuuntainen, liikenne etenee itään (alamäkeen) ja katu on päällystetty tiiliskivillä.
G77

**G77** eli 77 maan järjestö Yhdistyneissa kansakunnissa () on löyhä kehittyvien maiden järjestö, joka edistää jäsentensä taloudellisia etuja ja parantaa niiden neuvotteluvoimaa YK:ssa. Järjestöön kuului alun perin 77 valtiota, mutta nykyisin siinä on 130 jäsentä.

G77 perustettiin 15. kesäkuuta 1964 77 maan yhteisellä julistuksella Yhdistyneiden kansakuntien kauppa- ja kehitysjärjestön (UNCTAD) konferenssissa Genevessä. Ensimmäinen tapaaminen oli Algerissa 1967, jossa hyväksyttiin Algerin peruskirja ja perustettiin pysyvät organisaatiot.

G77:n toiminta rahoitetaan jäsenvaltioiden lahjoituksilla.

## Lähteet

## Aiheesta muualla

* G77:n kotisivut
Zeta

**Zeta** voi tarkoittaa seuraavia:

* zeeta, kreikkalaisten aakkosten kuudes kirjain
* Zeta, joki Montenegrossa
* Zeta, historiallinen montenegrolainen ruhtinaskunta
* banovina Zeta, historiallinen hallintoalue Jugoslavian kuningaskunnassa
* FK Zeta, montenegrolainen jalkapallojoukkue
* Lancia Zeta, tila-automalli
* Zeta, käyttöjärjestelmä
* Zeta, ruotsalainen elintarvikealan yritys
* Zeeta-funktiot ovat matemaattisia funktioita, joista yksi on 
**Riemannin zeeta-funktio
*The Zeta Project, yhdysvaltalainen animaatiosarja
*zetapotentiaali, kuvaa partikkelien pinnan varausta.

## Sukunimi
* Catherine Zeta-Jones (s. 1969), walesilainen näyttelijä 
* Natalia Zeta (s. 1983), espanjalainen pornonäyttelijä.

## Tähtiä
*Zeta Aquarii, kaksoistähti
*Zeta Aurigae, pimennysmuuttuja ja kaksoistähti
*Zeta Cancri, tähti Kravun tähtikuviossa
*Zeta Centauri, Suomessa näkymättömissä oleva tähti
*Zeta Corona Borealis, kaksoistähti
*Zeta Leporis, tähti Jäniksen tähdistössä
*Zeta Lyrae, kaksoistähti
*Zeta Orionis eli Alnitak, itäinen tähti
*Zeta Phoenicis, kaksoistähti Feeniksin tähdistössä
*Zeta Piscium, kaksoistähti
*Zeta Puppis eli Naos tai Suhail Hadar, Suomessa näkymätön tähti eteläisellä tähtitaivaalla 
*Zeta Reticuli, tähti eteläisellä taivaalla
*Zeta Tucanae, tähti Tukaanin tähdistössä  
*Zeta Ursae Majoris eli Mizar, tunnetuin Otavan tähdistä.
Pi

**Pi** tarkoittaa seuraavia asioita ja henkilöitä:

* 
* 
* Sun Air, IATA-koodi PI, lentoyhtiö
* pi eli pii, kreikkalainen kirjain (Π, π)
* pi eli pii (π), ympyrän kehän ja halkaisijan suhdeluku (3,14159265...)
* *[[Pi (elokuva)|Pi]]*, elokuva vuodelta 1998
* Pi, kylä Bellver de Cerdanyan kunnassa, Kataloniassa, Espanjassa
* PI, Paperi-insinöörit, yhdistys
* PI-kaavio, putki- ja instrumentointikaavio, prosessilaitteistojen kuvaamiseen käytettävä piirustustyyppi
* Orange Pi,  Shenzhen Xunlong Softwaren tietokonesarja
* Raspberry Pi, *RasPi*, Shenzhen Xunlong Softwaren tietokonesarja
* henkilöitä:
** Meritxell Mateu i Pi (s. 1966), Andorran ulkoministeri
** Francisco Pi y Margall (1824–1901), Espanjan presidentti
** Pi Berg (oik. *Ida Maria Berg-Mycklebust*, 1900–1971), suomalainen kirjailija
** Pi Sarpaneva (oik. *Ann-Mari Sarpaneva* 1933–2019), suomalainen sisustusarkkitehti
Sotungin lukio

**Sotungin lukio** on Itä-Vantaan Hakunilan kaupunginosassa, Hakunilan urheilupuiston pohjoislaidalla sijaitseva lukio. Sotungin lukion painotusalueina ovat liikunta- ja urheiluvalmennus, kansainvälisyys ja etälukio-opetus. Sotungin lukiossa on noin 30 opettajaa ja 430 opiskelijaa. 

Koululla on usean urheilulajin valmentajia. Koulun valmennuslajeja ovat jalkapallo, jääkiekko, salibandy, koripallo, uinti, hiihto  ja yleisurheilu.  Moni Sotungin lukiossa valmennetuista urheilijoista on valittu lajinsa SM-joukkueeseen. Sotunki on menestynyt myös koulujen välisissä jalkapallo- ja salibandyturnauksissa useaan otteeseen. Sotungin lukio kuuluu pääkaupunkiseudun Urheiluakatemiaan (Urhea), joka tukee huippu-urheilijoita eri tavoin. Urheilun lisäksi koulu painottaa myös kansainvälisyyttä. Samassa rakennuksessa lukion kanssa toimivat myös Sotungin koulu (yläkoulu) ja Sotungin etälukio.

## Sotungin etälukio - aikuislukio verkossa
**Sotungin etälukio** on aikuislukio, jossa voi suorittaa opinnot verkossa. Etälukion toimipiste sijaitsee Sotungin lukion yhteydessä. Etälukio tarjoaa tutkintotavoitteiset lukio-opinnot aikuisten valtakunnallisen opetussuunnitelman mukaisesti. Sotungin etälukiossa voi myös opiskella yksittäisiä opintojaksoja.

Sotungin etälukiossa opiskellaan opettajan ohjaamana digimateriaalien avulla. Etälukiossa käytetään digitaalisia oppimisympäristöjä.

Joustava, ajasta ja paikasta riippumaton etäopiskelu soveltuu erityisen hyvin sellaisille aikuisille, joilla ei syystä tai toisesta ole ollut mahdollisuutta muutoin suorittaa lukio-opintoja. Päivälukioiden opiskelijat voivat puolestaan nopeuttaa opintojaan tai kerrata jo suoritettuja opintojaksoja. Ammatillista perustutkintoa suorittavat voivat suorittaa joko yksittäisiä opintojaksoja etälukiossa tai tähdätä ylioppilastutkintoon.

Sotungin etälukio on osa Sotungin lukion ja Vantaan toisen asteen avointa oppimisympäristöä. Etälukiotoiminnan taustalla on Suomi tietoyhteiskunnaksi -hanke ja siihen liittyvä opetushallituksen ja Yleisradion yhteinen kehittämissuunnitelma. Vantaan kaupunki haki vuonna 1999 Sotungin lukiolle Etelä-Suomen etäopetuksen kärkilukion tehtävää, joka toteutui samana vuonna. Sotungin etälukion opetus käynnistyi elokuussa 2001.

## Lähteet

## Aiheesta muualla
*Sotungin etälukion verkkosivut
Muroleen kanava

**Muroleen kanava** on Ruovedellä sijaitseva kanava, joka yhdistää kanavan yläpuolisen Paloveden ja alapuolisen Vankaveden vesiyhteydellä toisiinsa.

Kanava on 315 metriä pitkä, ja sen putouskorkeus on 0,9–1,5 metriä. Aluksen suurin pituus 40 metriä, leveys 7,7 metriä ja syväys 2,4 metriä. Maston enimmäiskorkeus on 18 metriä. Se rakennettiin vuosina 1850–1854. Muroleen kanavan ylittävä silta yhdystiellä 3382 on tyypiltään kääntösilta, joka vuonna 1877 korvasi kanavan yli rakennetun ainutlaatuisen kaksiosaisen nostosillan.

Kanavan sulkuportit ovat tyypiltään salpausportteja, joissa on tyhjennys- ja täyttöluukut. Porttien koneistot ovat sähköhydraulisia, kun taas kääntösillan koneisto on sähkömekaaninen.

Alueella on leiriytymismahdollisuus. Kanavan kautta liikennöi muun muassa SS Tarjanne. Kanavan kupeessa on laivalaituri, jossa Tarjanne pysähtyy aikataulun mukaisesti matkalla Tampereelta Ruovedelle ja Virroille sekä päinvastoin.

Kanava on palvelusulku, josta suoritetaan myös Herraskosken, Valkeakosken ja Lempäälän kanavien sekä Visuveden kääntösillan valvonta. Kaikkien näiden kanavien sekä siltojen käyttö- ja kunnossapitotehtävistä vastaa Väyläviraston urakoitsijana GRK Suomi Oy.

## Kanava kulttuurissa
Lähellä kanavaa on graniittikivessä Murolekoskella asuneen ja maalanneen Ellen Thesleffin muistokilpi. Kanavalla on kuvattu vuonna 1956 ensi-iltansa saanut Matti Kassilan ohjaama elokuva *[[Elokuu (vuoden 1956 elokuva)|Elokuu]]*.

## Lähteet

## Aiheesta muualla
Abdullah ibn Khalifa Al Thani

Šeikki **Abdullah ibn Khalifa Al Thani** (s. 1959, Doha) on Qatarin entinen pääministeri ja emiiri šeikki Hamad ibn Khalifa Al Thanin nuorempi veli.

Hän kävi koulua Qatarissa ja valmistui Sandhurstin sotilasakatemiasta Britanniassa joulukuussa 1976. Hän liittyi Qatarin asevoimiin ja eteni urallaan 1989 asti aina avustavaksi komentajaksi everstiluutnantin arvolla asti. Vuodet 1979–1989 hän oli Qatarin olympiakomitean johdossa.

17. heinäkuuta 1989 hänet nimitettiin sisäministeriksi, 1995 varapääministeriksi ja 29. lokakuuta 1996 sisä- ja pääministeriksi. Sisäministerin viran hän jätti tammikuussa 2001.

Hän puhuu hyvää englantia ja ranskaa.

## Lähteet
* Qatarin ulkoministeriön profiili